[{"text_idx": "#000000", "text": "Tuuli on ehitatud 1967. aastal Tallinnas Spordilaevade Katsetehases nagu enamik Muhu Va\u0308inas osalenud folkboote. Kapten Olev Oolup ra\u0308a\u0308gib: \u201eVarasematest omanikest va\u0308ga palju ei tea, aga praegune omanik on Eva Resen, kelle loal oleme meie paadi kasutajad. Meeskond on meil kolmeliikmeline. Olev Oolup (24), Ott Oolup (21) ja Siim Valgre (22), ko\u0303ik oleme pa\u0308rit Haapsalust ja Tuuli kodusadamaks on samuti Haapsalu. Meie oleme paati kasutanud ja hooldanud juba neli hooaega, ka\u0308imas on viies. Selle aja jooksul oleme osalenud paljudel vo\u0303istlustel, kus tavaliselt on la\u0308inud ha\u0308sti. Aastate jooksul on meil tekkinud va\u0308ga hea ja u\u0308htne meeskond, kus igau\u0308ks teab, mis on tema u\u0308lesanne ja kohus. Igal talvel oleme ka paati paremaks ehitanud, suvel esilekerkinud puudused ja vead parandanud ning u\u0308mber teinud. Oleme vahetanud kaari, floore, kerelaudu, plokke, stoppereid ja muid vidinaid. Viimasel aastal po\u0308o\u0308rasime ta\u0308helepanu kerele, kus vahetasime va\u0308lja palju neete ja erilise ta\u0308helepanuga viimastlesime po\u0303hja. Paadi olukord on iga aastaga paranenud, kuigi tegemist leidub ja\u0308tkuvalt."}, {"text_idx": "#000001", "text": "Meieni jo\u0303udis paat la\u0308bi juhuse. Enne, kui Tuuli meie ka\u0308tte sai, seisis ta mitmeid aastaid kaldal ja keegi ei tegelenud temaga. Kuna otsisime paati, millega so\u0303itma hakata, siis keegi oskas soovitada, et me peaks Tuuli omanikega u\u0308hendust vo\u0303tma. Nende huvi oli, et keegi hoolitseks paadi eest ja meie huvi oli so\u0303ita. Nii tegime kokkuleppe, et meie hoolitseme ja omanikud lubavad so\u0303ita. Selline kokkulepe on pidanud juba neli hooaega ja ko\u0303ik on rahul."}, {"text_idx": "#000002", "text": "Meie eelnevad head kohad on olnud Kessu regati (La\u0308a\u0308nemaa meistrivo\u0303istlused) vo\u0303it ja Soomes Viaporin Tuoppi, kus on alati u\u0308le 30 folkboodi stardis olnud, 8. ja 4. koht."}, {"text_idx": "#000003", "text": "Va\u0308ga suure to\u0303ena\u0308osusega so\u0303idame me ka ja\u0308rgmisel aastal Tuuliga, sest iga aastaga on folkbootide asi Eestis arenenud ja vo\u0303istlused muutuvad ja\u0308rjest po\u0303nevamaks. Lisaks on folkaritega so\u0303itev seltskond va\u0308ga so\u0303bralik ja lahe. Seal saab ennast va\u0308ga koduselt tunda, ko\u0303ik toetavad ja aitavad u\u0308ksteist."}, {"text_idx": "#000005", "text": "Folkboodid selgitasid ta\u0308navuse Eesti meistri va\u0308lja kolme pa\u0308eva ja u\u0308heksa rajaso\u0303idugaEMV FolkbootideleEJL avamerepurjetamise karikasari folkbootidele 2022Folkbootide Gold CUP 2023 toimub TallinnasFolkbootide 2021. aasta Gold Cupi eel-regamine on avatud"}]